CKP เสนอขายหุ้นกู้มูลค่า 4 พันลบ. ระดมทุนใช้เป็นเงินทุนหมุนเวียน
CKP เสนอขายหุ้นกู้มูลค่า 4 พันลบ. อายุ 3 ปี ดอกเบี้ย 4% เสนอขายรายใหญ่วันที่ 13-16 มิ.ย.นี้ ระดมทุนใช้เป็นเงินทุนหมุนเวียน
2 มิ.ย. 2559

บริษัท ซีเค พาวเวอร์ จำกัด (มหาชน) หรือ CKP ระบุว่า บริษัทได้ยื่นแบบแสดงรายการการเสนอขายหุ้นกู้มูลค่าไม่เกิน 4,000 ล้านบาท อายุ 3 ปี ครบกำหนดไถ่ถอนปีพ.ศ. 2562 อัตราดอกเบี้ยคงที่ร้อยละ 4.00 ต่อปี เสนอขายให้แก่ผู้ลงทุนสถาบัน และ/หรือผู้ลงทุนรายใหญ่ ในระหว่างวันที่ 13-16 มิ.ย. 59 ผ่านธนาคารกรุงเทพ และ ธนาคารกรุงไทย ซึ่งเป็นผู้จัดการการจัดจำหน่ายหุ้นกู้
โดยบริษัทมีวัตถุประสงค์ในการนำเงินที่ได้จากการออกและเสนอขายหุ้นกู้ในครั้งนี้เพื่อนำไปใช้เป็นเงินทุนหมุนเวียนในการดำเนินกิจการของบริษัท ใช้สำหรับการลงทุน และ/หรือใช้สำหรับการชำระคืนเงินกู้ของบริษัท
 
 
 
 